暇日游建平三闾故里庙貌荒凉惨动耳目噫贤者之祀（集本作祠）世不绝享郡无正人遗弃若是感事伤俗因留斯句
人生苦远游，多是悲登眺。况复念三闾，遗踪良可吊。道直出章华，才高逐边徼。冤声喷夜江，愁色迷烟峤。断碑没败莎，古木吟荒庙。祠正少来奠，岸峻稀停棹。神容渍老苔，坏壁通残照。旧径失朱门，空庭起寒烧。馀基虽索寞，清问长光耀。旌贤谁再兴，勿使过者诮。
主题：怀古
情感：怨恨、想家